આપણી જીંદગીમાં કેટલાય અલગ અલગ સ્ટેજ આવે છે. અને આ બધા જ સ્ટેજ આપણે ક્યારેક ફરજીયાત તો ક્યારેક ઉત્સાહપૂર્વક પાર કરીએ છીએ. કહેવાય છે ને જીવનમાં અનુભવ એ મોટી પાઠશાળા છે અને આ અનુભવો અલગ અલગ સ્ટેજની પરીક્ષા આપવાથી આપણને મળે છે. જીવન જીવીએ ત્યારે આપણને કોઈ પરિણામ કે પરિમાણની જરૂરિયાત બહુ નહીવત લાગે છે, પણ હા, પરીક્ષામાં ઉતીર્ણ થવાની ઈચ્છા અને દરેક સ્ટેજને સફળતાપૂર્વક પાર કરવા કે પ્રુવ કે સાબિત કરવાની આપણી સૌથી પહેલી કોશિશ અને ખ્વાહીશ હોય જ છે.